b'\n_START_ARTICLE_\nAstronomas\n_START_SECTION_\nDarbo vieta\n_START_PARAGRAPH_\nAstronom\xc5\xb3 darbo vieta seniau b\xc5\xabdavo observatorija. Pagrindinis astronomo steb\xc4\x97jimo prietaisas yra teleskopas, nes be jo m\xc5\xabs\xc5\xb3 \xc5\xbeinios apie Visat\xc4\x85 b\xc5\xabt\xc5\xb3 labai ribotos. Kiti prietaisai, pvz., veikiantys spektroskopo principu, yra susij\xc4\x99 su teleskopu, kuris surenka jiems reikaling\xc4\x85 \xc5\xa1vies\xc4\x85._NEWLINE_Astronomai dabar retai kada patys stebi teleskopu. Beveik viskas yra fotografuojama, gautos nuotraukos apdorojamos kompiuteriu. Sud\xc4\x97tingesnius teleskopus dabar pri\xc5\xbei\xc5\xabri specialiai tam parengti in\xc5\xbeinieriai. Astronomai nurodo reikiam\xc4\x85 objekt\xc4\x85, o vis\xc4\x85 matavimo proced\xc5\xabr\xc4\x85 atlieka aptarnaujantis personalas. Kompiuteris taip pat valdo teleskop\xc4\x85, kad \xc5\xa1is b\xc5\xabt\xc5\xb3 nukreiptas ir sekt\xc5\xb3 tiriam\xc4\x85 objekt\xc4\x85._NEWLINE_Vis daugiau astronom\xc5\xb3 naudoja astronomines ap\xc5\xbevalgas i\xc5\xa1 \xc5\xbdem\xc4\x97s ir kosmini\xc5\xb3 observatorij\xc5\xb3. Vis da\xc5\xbeniau prieiga prie \xc5\xa1i\xc5\xb3 duomen\xc5\xb3 vykdoma tam tikr\xc5\xb3 internetini\xc5\xb3 technologij\xc5\xb3 visuma (duomen\xc5\xb3 archyvai su vartotojo s\xc4\x85saja), vadinama virtualia observatorija._NEWLINE_Tyrin\xc4\x97dami \xc5\xbevaig\xc5\xbed\xc5\xbei\xc5\xb3 spinduliuot\xc4\x99, astronomai gali nustatyti j\xc5\xb3 chemin\xc4\x99 sud\xc4\x97t\xc4\xaf, evoliucin\xc4\xaf status\xc4\x85.'